આ કોન્ટ્રાકટરને રૂ.ર૭૮ કરોડની માતબર રકમનો કોન્ટ્રાકટ અપાયો છે. તેમ છતાં કોન્ટ્રાકટર પિલ્લરના નિર્માણ દરમ્યાન કોર્પોરેશનને વિશ્વાસમાં લેતા ન હતા. જેના કારણે અમરાઇવાડી વિસ્તારમાં જ પાંચ દિવસમાં બે બે વખત મોટું ભંગાણ પડ્યું હતું. જ્યારે એક મહિનામાં ત્રણ ત્રણ વખત મેટ્રો રેલની કામગીરી દરમ્યાન પાણીની લાઇન તૂટતાં ખુદ મેટ્રો રેલના પ્રોજેકટના ઉચ્ચ અધિકારીઓ પણ ચોંકી ઊઠ્યા છે. જેના કારણે હવે પછી નવાં પિલ્લરના નિર્માણ સમયે કોર્પોરેશનના ઇજનેર વિભાગના ઉચ્ચ અધિકારીઓને હાજર રાખવાનો નિર્ણય મેટ્રો રેલ પ્રોજેકટના સત્તાવાળાઓએ લીધો છે.